A LOS ANGELES MEGYEI SERIFFHIVATAL
AZ EGYESÜLT ÁLLAMOK LEGNAGYOBB SERIFFHIVATALA,
AMELY AZ ORSZÁG LEGNÉPESEBB MEGYÉJÉÉRT FELELŐS.
A LEGBRUTÁLISABB, LEGBONYOLULTABB GYILKOSSÁGOK UTÁN NYOMOZNAK.
EZEK AZ Ő TÖRTÉNETEIK.
2001. AUGUSZTUS 20. 18.00
Augusztus 20-án felhívott Bruce.
Azt mondta, aznap reggel óta nem találja a feleségét, Janát.
Megkérdezte, tudom-e, hogy hol van.
Nagyon jó barátnők voltunk, mintha csak testvérek lettünk volna.
Azt válaszoltam: „Nem, nem láttam.”
„Fogalmam sincs, hol lehet.”
Megkérdeztem: „Bruce, mit tehetnék érted?”
Erre zokogásban tört ki, és azt felelte:
„Elárulhatnád, hol van a feleségem!”
A Los Angeles Megyei Seriffhivatal a szakma krémje.
A legnagyobb ügyek némelyikét Los Angelesben tárgyalják.
Itt 110%-ot kell nyújtanod!
Ez emberölés. Nincs ennél súlyosabb bűncselekmény.
A szenvedély és a kötelességtudat mindennél fontosabb.
A felfedett igazság az igazságszolgáltatás alapja.
GYILKOSSÁGI ÜGYEK: LOS ANGELES
Bruce Koklich 2001. augusztus 20-án hívta a Lakewood-i seriffhivatalt…
ELTŰNT SZEMÉLYEK NYOMOZÓJA
…hogy jelentse a felesége, Jana eltűnését.
JANA ÉS BRUCE KOKLICH
Bruce így szólt: „Van egy irodánk Long Beach északi részén.
Janának be kellett volna jönnie,
de elképzelésem sincs, hol lehet!”
A pár Bixby Knollsban ingatlanközvetítő céget vezetett.
A Long Beach-i iroda a kikötő közelében,
a Lakewood-i házuktól nem messze feküdt.
KOKLICH-IRODA – KOKLICH-HÁZ
Másnap, augusztus 21-én Bruce jelezte, hogy Jana továbbra sem került elő,
nem tért haza.
Egyre érdekesebbé vált az a két kérdés,
hogy hol lehet és mi történhetett vele.
Kéztördelve gubbasztottunk, próbáltunk rájönni, mi történhetett.
BRUCE MOSTOHATESTVÉRE
Bruce teljesen összetört. A kanapén ült,
a fejét a kezébe temetve bömbölt, akár egy csecsemő,
de igyekezett minél több részletet megosztani velünk,
például hogy nincs meg az autó.
Sorra vette a lehetőségeit,
azt, hogy hol kezdhetné a keresést, vagy hogy bérelhetne helikoptert,
esetleg kutatócsapatokat.
Eltűnt személyek nyomozójaként tudom,
hogy az eltűntek 99,9%-a már 24 órán belül előkerül.
A bűnüldöző szervek számos tényezőt vizsgálnak
az első 24 óra elteltével,
amikor már nagyobb a valószínűsége, hogy baj történt az illetővel,
nem pusztán elhagyta a családját.
Bűncselekmény áldozatává vált?
Autórablás, esetleg baleset történt?
GYILKOSSÁGI IRODA
Felkerestük a kórházakat, utánajártunk a közlekedési baleseteknek,
így tudtuk, hogy valószínűleg nem ilyesmiről van szó.
Azt a feladatot kaptam, hogy menjek ki a Koklich-házhoz.
Úgy döntöttem, bevonok egy gyilkossági egységet,
mert a nyomozás jóval időigényesebbnek ígérkezett.
Karen Shonka volt az egyik nyomozó.
Kislányként arra gondolva hogy mi leszek, ha nagy leszek,
arra jutottam: „Rendőr szeretnék lenni,
hogy kocsikázhassak, és mindenfelé száguldozhassak!”
Végül 1986-ban felvettek a Los Angeles Megyei Seriffhivatalhoz.
Női rendőrnek lenni a '80-as évek közepén nem volt épp könnyű.
Gyakran éreztem bizonyítási kényszert.
Jóval többet teljesítettem annál,
amit egy férfi hadnagy vagy nyomozó tett volna a helyemben.
Igyekeztem mindent megtenni az ügyeim megoldása érdekében
és fantasztikus munkát végezni.
Karen a belét is kidolgozta.
Isten áldja érte!
Senki sem állíthatta meg abban, hogy megvalósítsa az álmát.
Bruce és Jana otthona Lakewoodban, Long Beach északi részén,
egy golfpálya területén feküdt.
Gyönyörű ház.
Miután megérkeztünk a Koklich-házhoz, beszéltünk Bruce-szal.
Bruce azt mondta, hétfő reggel
körülbelül 6 órakor köszönt el Janától.
Üzlettársak voltak egy ingatlanközvetítő irodánál,
Jana általában 9.00 és 9.30 között ért az irodába.
Bruce elmondása szerint úgy 10.00 vagy 10.30 körül
a felesége után kérdezősködött a többi ingatlanosnál,
de ők azt felelték, hogy még nem érkezett meg.
Az irodában tartózkodott Bruce és Jana Chris Botosan nevű üzlettársa is,
aki elkísérte Bruce-t, hogy megnézzék, Jana idő közben nem ért-e még haza.
Jana kocsija eltűnt, ahogyan a táskája és a mobiltelefonja is.
Még a ház riasztója is be volt kapcsolva,
így Bruce-ban kételyeket ébresztett a kérdés, hogy a Jana hová mehetett.
Felnőtt személy eltűnéséről van szó. Minden lehetőséget figyelembe kell venni!
Talán elhagyta a férjét,
esetleg házasságtörő viszonyt folytatott.
Mindent ki kell nyomoznod!
Milyen volt a mentális állapota? Szedett-e gyógyszert?
Mindebből képet kaphatunk az akkori hogylétéről.
Ez esetben valami nem stimmel, gyanúsnak tűnik a helyzet.
Bruce elmondása szerint péntek este
Jana koncertre ment egy barátnőjével, Ninivel,
Jana éjfél után érhetett haza.
KONCERT – HAZATÉRÉS – BEJELENTÉS
ERIC CLAPTON-KONCERT
Bruce szerint egy „meghitt, nyugis hétvégét” terveztek
kettesben eltölteni.
OTTHONI PIHENÉS
Bruce hétfőn jelentette be a felesége eltűnését.
Senki sem tudta, mi történt az asszonnyal.
Ez egyáltalán nem vall Janára!
JANA ANYJA
Mintha eltűnt volna a Föld színéről!
Bruce beleegyezett, hogy átkutassuk a házat
és nyomokat keressünk.
Még a szemeteseket is átnéztünk,
mindent átfésültünk abban a házban,
hogy kiderítsük, mi történhetett Janával.
Emlékszem, amikor visszahallgattuk a vezetékes telefon üzenetrögzítőjét
és felírtam a hívásazonosítókat,
Bruce megjegyezte, hogy a hétvégén nem akarták felvenni a telefont,
mert Janát még mindig zavarta annak az ismeretlen férfinak a hangja,
aki üzeneteket hagyott az üzenetrögzítőjükön.
Bruce így szólt: „Meghallgatnának egy felvételt?”
„Elég fenyegetőnek tűnik!”
Janát szólította meg.
Egy férfi hangja volt:
„Már ismersz. Vissza kell hívnod!”
Bruce szerint mindkettejüket erősen felkavarta,
hogy nem ismerték fel a hangot.
Az ismerőseink többsége meghallgatta,
de senki sem tudta azonosítani.
Rákérdeztünk: „Ki akarhat ártani neki? Voltak ellenségei?”
Bruce szerint megeshet, hogy Jana apja miatt elrabolták.
Jana teljes neve ugyanis Jana Carpenter-Koklich volt.
Az apja állami szenátorként
Kalifornia államban nagyon jelentős politikus volt.
Jana apja, Carpenter állami szenátor
a közösség körében nagy népszerűségnek örvendett.
Csakhogy bűncselekménybe keveredett
a politikai karrierje későbbi szakaszában.
Vádat emeltek ellene, majd börtönbe került.
Két évvel Jana eltűnése előtt szabadult.
Az ügyre nagy médiafigyelem irányult,
mivel az újságok ennek tulajdonították Jana eltűnését.
Talán így álltak bosszút az apán
mindazért, amit elkövetett a politikai pályafutása alatt?
Az ismeretlen férfi, aki üzeneteket hagyott Janának,
az esetleges emberrabló is lehetett.
Bruce szerint előfordult,
hogy bűnbandáktól foglaltak vissza ingatlanokat, szerte a megyében.
Janát akkor is elrabolhatták, amikor kiment az egyik ilyen házhoz.
Néha Jana kapta azt a feladatot, hogy beszedje a lakbért,
ezért fegyvert tartott magánál.
Attól félt,
hogy a pénz behajtásakor megpróbálják kirabolni őt.
Ez újabb szintre emelte a nyomozást,
mert számos esetben, amikor valaki vonakodik a fegyvere használatától,
azt könnyen elveszik tőle, és ellene fordítják.
Már egy napja nyoma tűnt, ez nem vall rá!
JANA FÉRJE
Ő mindig pontos, jó szakember. Őszintén szeretem ezt a nőt
és remélem, hogy mihamarabb visszatér!
Bruce nagyon nyíltan viselkedett,
biztosítani kívánta számunkra a szükséges információkat.
Bruce közölte velünk, hogy 11 éve házasok
és a kapcsolatuk nagyon szeretetteljes volt.
Bruce és Jana hasonló életcélokkal rendelkezett,
együtt dolgoztak az ingatlanközvetítői vállalkozásukon,
ami nagyon sikeresnek bizonyult.
Az üzlet óriási kötöttséggel járt, de azért élvezték a közös életüket.
Látszott, hogy Jana szereti Bruce-t.
JANA BARÁTJA
Bruce és Jana sok időt töltött együtt,
sülve-főve együtt voltak.
Sosem döntöttek anélkül, hogy kikérték volna a másik véleményét.
Folyton arról beszéltek,
hogy mit terveznek a jövőben, hogyan fogják azt elérni.
Tegnap késő este leültünk megbeszélni, hogy mi lehetett az indíték.
JANA APJA
Miért tenne bárki is ilyet?
Vészesen fogyott az időnk.
Ha Janát elrabolták, akkor máris időt vesztettünk.
Akár bajban is lehetett!
Ezért azt akartuk, hogy a médiában jelenjenek meg képek
róla, a kocsijáról és a rendszámtábláról.
A lakosság segítségét kértük Jana Koklich felkutatásához.
Úgy véltük, hogy ha előkerül az autó, valószínűleg Jana is meglesz.
2001. AUGUSZTUS 22. – JANA ELTŰNÉSE: KÉT NAP
Arra számítottunk, hogy váltságdíjat követelnek érte,
vagy hasonló, amiből tudhatjuk, hogy életben van.
Továbbra is ebben reménykedtünk.
Telt az idő,
de Jana nem jött haza,
nem is telefonált.
Semmi hír.
A rendőrség többeket kihallgatott.
Semmi sem igazolódott be a Jana apját illető politikai elméletből.
Utánajártunk, majd kizártuk.
Bruce Koklich kikérdezésekor azonban felmerült egy név:
Chris Botosan.
Bruce elmondása szerint Chrisszel tért vissza a házhoz, mikor Janát kereste.
Chris Jana és Bruce üzlettársa volt
egy újonnan alapított szoftvercégnél.
Azt hiszem, egy alkalommal
történt valami közte és Jana között.
Bruce sosem beszélt róla,
de nyilvánvalóvá vált,
miután néhányszor láttam őket együtt,
hogy Jana nem túlzottan lelkesedett a fickóért.
Nem igazán volt vele megelégedve.
Chris, mivel Bruce és Jana üzlettársa volt,
hasznot húzhatott volna Jana eltűnéséből.
Ebben az üzletágban
Jana kiesése esetén Chris nagyobb részesedéshez jut.
A rendőrök szerint Chrisnek lehetett köze a dologhoz.
Ezután azt hallottuk, hogy elhagyta a várost.
Ez a seriffhivatal számára figyelmeztető jel volt.
Sikerült megtalálnunk Chris Botosant,
és megerősítettük az alibijét,
miszerint azon a hétvégén egy barátnőjével volt.
Chris Botosant végül kizártuk a lehetséges gyanúsítottak köréből.
Beszéltünk Jana barátjával, Ninivel.
Azt mondta, Jana péntek este vidámnak tűnt.
Nem akart sokáig fent maradni,
ezért csak fél pohár bort ivott az Eric Clapton-koncerten,
mert másnap korán kellett kelnie,
hogy le ne késse a Deannel, a személyi edzőjével megbeszélt időpontot.
JANA EDZŐJE
Dean elmondta, hogy egyéni edzéseket tartott Janának
az elmúlt négy-öt évben.
Jana soha nem késett, egyetlen alkalmat sem hagyott ki.
Minden szombat reggel hét óra körül
kimentek kocogni a partra.
A nyomozókban felmerült a kérdés,
hogy lehetett-e köztük szerelmi viszony.
Feltűnően változtatott a megjelenésén.
Megcsináltatta a fogait.
Lefogyott.
Jana elhívta az egyik személyi edzésére
egy kedves barátnőjét, Connie-t.
Connie szerint nem volt szexuális feszültség,
sem semmi más Dean és Jana között,
minden nagyon szakszerűen zajlott,
Janának egyszerűen az edzés volt a mániája.
Ellenőriztük az edző állításait, utánanéztünk az alibijének,
majd őt is kizártuk a gyanúsítottak közül.
Semmi sem volt Dean és Jana között.
Janát ismerve teljesen kizártnak tűnt,
hogy továbbálljon egy szeretővel.
Ez tőle teljességgel elképzelhetetlen lett volna.
Egész biztos volt, hogy történt vele valami!
AUGUSZTUS 18. 7.00 – KIHAGYOTT EDZÉS
Dean tudatta velem, hogy Jana nem ment el az időpontra
szombat reggel hétkor.
Azt mondta, hívta a vezetékes számon, de nem vette fel.
Mobilon is hívta, azt sem vette fel.
Nagyon meglepte, hogy nem jelent meg.
Jana Ninivel közösen masszázsidőpontot is foglalt
szombat délután két órára.
AUGUSZTUS 18. 14.00 – KIHAGYOTT MASSZÁZS
Nini szerint Jana nem ment el az időpontra.
A hétvége hátralévő részében is próbálta elérni,
de nem járt sikerrel.
Nini üzenetet hagyott Bruce hangpostáján,
de sem Jana, sem Bruce nem hívta vissza.
Ez egyértelműen figyelmeztető jel!
Megkérdeztem Bruce-tól, hogy Jana hogyhogy nem kezelte a hívásokat.
Annyit felelt: „Le akartuk fújni az összes hétvégi tervünket!”
De hiszen ők profi ingatlanügynökök!
Igen különösnek találtam, hogy nem hívnak vissza senkit.
2001. AUGUSZTUS 25. – JANA ELTŰNÉSE: ÖT NAP
Az ilyen esetek kivizsgálásakor minden elérhető információra szükség van.
A házvezetőnők sokat segíthetnek ebben!
Látják, mi folyik a háttérben, ők a ház csendes megfigyelői.
Beszéltem a házvezetőnővel.
Cornsuelónak hívták.
Azt mondta, szokás szerint minden kedden
ágyneműt cserélt a hálószobában.
Hozzátette: amikor az előző héten megvetette az ágyat,
folyóírással díszített, fekete-fehér lepedőt húzott rá.
Üzenetek voltak a lepedőn.
„Boldogság,” „szerelem,” tudják, szép szavak.
Augusztus 21-én, kedden azonban,
amikor megláttam az ágyat, nem ugyanaz a lepedő volt rajta.
AUGUSZTUS 14. – CONSUELO ÁGYNEMŰT CSERÉL
AUGUSZTUS 20. – BRUCE JELENTI JANA ELTŰNÉSÉT
AUGUSZTUS 21. – KÜLÖNBÖZŐ LEPEDŐ
Nyoma tűnt az előző kedden felhúzott lepedőnek.
Most csak egy sima lepedőt talált az ágyon,
ami az ágynál kisebb méretű volt.
Kilenc évig dolgoztam Koklich-házban,
de ők egyszer sem cseréltek ágyneműt!
Kizárólag én cserélem, minden kedden.
Ők ezt sosem tették meg!
Azt is hozzátette, hogy az előző ágyneműt sehol sem találta a házban.
Sem a mosógépben, sem a többi szobában,
és ez nagyon aggasztotta.
Megjegyezte, hogy egy törölköző is hiányzott a fürdőszobából,
egy párna szintén.
Ez nagyon szokatlan volt.
Egy elmélet szerint Janát az ágyából rabolhatta el
az az ismeretlen férfi, aki Janát hívta a vezetékes számon.
Csakhogy Bruce szerint nem voltak erőszakos behatolásra utaló nyomok.
Minden ajtót zárva talált, a riasztót aktiválták.
A ház sértetlennek tűnt.
Szerintem csak olyasvalaki tehette, aki legalább látásból ismerte Janát,
mert tudnia kellett, mikor hová megy, és azt is, hogy Bruce elment otthonról.
2001. AUGUSZTUS 27. – JANA ELTŰNÉSE: HÉT NAP
Az eltűnésében semmi sem vezetett nyomra,
mígnem augusztus 27-én
hívást kaptunk arról, hogy megtalálták Jana '96-os Pathfinder járművét
a Signal Hill-i California Streeten,
és ebben az ügyben ez jelentős információ volt.
Jana autójának első megtekintésekor
nem találtuk meg a kocsiban a táskáját, a pisztolyát vagy a mobilját.
A csomagtér átvizsgálásakor azonban
egy tollpihét láttunk a hátsó részen.
Az a tollpihe a hátsó csomagtérben
nagyon fontos volt, mivel Jana ágyáról hiányzott a párna.
Ezután találtunk egy nagy, vérfoltnak tűnő szennyeződést.
Ha eltűnt személy ügyében nyomozol,
és nagy mennyiségű vért találsz valahol,
ez az a pont, amikor már azt mondod: „Oké, ez nem jó hír!”
Nagyon kedves, barátságos lány.
Senkinek sem lehetett oka arra, hogy ezt tegye!
Még van rá némi esély, hogy élve előkerül,
de felkészültem minden eshetőségre.
Tudnom kell, lezárásra van szükségem!
Jöhet a következő fázis!
Hová tűnt? Hol a teste? Meg kell találnunk!
2001. AUGUSZTUS 31. – JANA ELTŰNÉSE: TIZENEGY NAP
Körülbelül 140 fős kutatócsoportot hoztak létre
a kőolajmezők felderítésére.
Ha mégis találnak valamit,
kérjük, húzódjanak félre, ne nyúljanak semmihez!
Jana kocsiját a Signal Hill-i olajkutak mellett találták meg.
A terület tele van óriási, széles, mély üregekkel,
amelyeket akkor ástak, amikor olajat kerestek.
Sokáig időztünk ott, de semmit sem találtunk.
Ez csalódást okozott, szerettünk volna válaszokkal szolgálni a családnak,
most viszont mindent elölről kellett kezdenünk.
Még mindig nem volt holttest.
Igazság szerint gyilkossági nyomozók vagyunk,
ami pedig a holttest nélküli ügyeket illeti,
ezek Kalifornia államban igen nehezen bizonyítható esetek.
2001. SZEPTEMBER 5. – JANA ELTŰNÉSE: TIZENHAT NAP
Újabb házkutatási parancsot kaptunk a ház átvizsgálásához,
ekkor luminol-tesztet végeztünk.
Egy csepp vért találtak a hálószobában
az ágy mellett, a szőnyegen.
DNS-mintát vettünk Jana hajkeféjéről.
A hálószobában talált vércseppek egyezést mutattak
Jana DNS-ével, a Pathfinder csomagterében lévő vérfolttal együtt.
Ekkor még gyűjtötték a bizonyítékokat,
de a Pathfinder hátuljában talált vérmennyiségből
bárki arra következtetne, hogy a nőt meggyilkolták,
majd idővel oda helyezték a holttestét.
Kritikus eltűnési eset helyett alighanem gyilkossági ügyként sorolhattuk be.
A nyomozás ezen szakaszában megállapíthattuk, hogy a férj, Bruce volt
az egyetlen, aki Jana közelébe férkőzhetett.
Bruce látta őt utoljára életben
és nincs más alibije, mint hogy kettesben töltötte vele a hétvégét.
Tehát innentől kezdve a férjre, Bruce-ra koncentráltunk.
Nyomozói szemszögből nézve
Bruce elmondása szerint Jana életben volt és együtt töltötte vele az egész hétvégét,
a szombatot, a vasárnapot és a hétfő reggelt.
Amikor megkérdezték Bruce-tól, hajlandó-e hazugságvizsgálatnak alávetni magát,
hogy ellenőrizhessék az elhangzottakat,
Bruce beleegyezett.
Megkérdezte a nyomozóktól, hogy átnézhetné-e előre a kérdéseket.
A szabályzatunk ezt nem teszi lehetővé.
Sok tanácsot kapott a barátaitól,
jogászoktól, de még rendőröktől is,
és mindenféle horrortörténetet hallott arról,
milyen trükkös kérdéseket tesznek fel.
Ügyvédet fogadott,
aki azt tanácsolta, hogy ne végezze el a poligráfos tesztet.
Bruce majd megőrült, hogy csinálhasson valamit,
nem volt képes csak úgy tétlenül ülni.
Mindent megteszek, hogy visszaszerezzem a feleségem!
Tudom, hogy ő maga telefonált a tévécsatornáknak, hogy felhívást tegyen.
Bruce Koklich vagyok
és keresem a nőt, aki 11 éve a feleségem.
A megtalálónak felajánlok 100 000 dollár jutalmat!
A 100 000 dolláros jutalom még mindig él!
Vissza szeretném kapni a feleségem!
Kész vagyok bármire, ami vissza hozza őt nekem!
Bruce szerepelt, interjúkat adott.
Ahogy telt az idő, az interjúk láttán
több hölgy is felkereste a seriffhivatalt.
Jelezték, hogy Bruce randira hívta őket.
A bankban dolgozott egy hölgy,
akihez Bruce odament, és megkérdezte:
„Eljönne velem vacsorázni?”
Ez nem keltett benne gyanút,
míg nem látta a tévéinterjút a feleség eltűnéséről.
Egy másik hölgy letéti irodában dolgozott.
Nem akart belekeveredni.
Volt egy szomszéd is.
Neki üzenetet hagytak a szélvédőjén
a következő felirattal:
„Randizna velem az unokája? Bruce Koklich”
Azt gondolta: „Különös!”
„Miért írogat olyasmit, hogy randizna az unokámmal?”
Közvetlenül Jana eltűnése előtt és után
Randizni hívta ezeket a nőket,
de mind elutasították, mert ellenszenves volt nekik.
Bruce más nőkkel szeretett volna randizni,
miközben tévéinterjúkat adott arról, mennyire hiányolja a feleségét,
hogy bármit megtenne a szeretett felesége visszaszerzéséért.
Mi az ördög?
Nem egy gyászoló házastársat látunk!
Gyanúsnak tűnt.
Egyre aggasztóbbá vált a helyzet.
Ahogyan a nyomozók az ügy mélyére ástak,
a barátoktól és a rokonoktól megtudták,
hogy Jana elégedetlen volt az életével.
Jana azt mondta nekem, hogy örökbe fognak fogadni egy gyereket.
Annyira vágyott egy saját családra!
Ki is töltötték a papírokat,
mindketten nagyon izgatottak voltunk.
Egyszer, amikor együtt vacsoráztunk,
nagyjából egy hónappal az eltűnése előtt,
megkérdeztem tőle, hogy áll az örökbefogadás.
Azt felelte: „Nem lesz örökbefogadás.”
Ez elgondolkodtatott arról, valójában milyen lehet a kettejük kapcsolata.
Bruce-ról el sem tudtam volna képzelni, hogy örökbe fogadjon egy gyereket,
mert Janát biztosan távol tartotta volna a cégtől,
ha anyává válik.
Jana belefáradt volna Bruce uralmába,
abba, hogy azt hajtogatja:
„Több pénzre van szükségünk, keményebben kell dolgoznunk”?
Bruce számára fontos volt a kontroll.
Irányítani akarta a vállalkozást
és a személyes kapcsolatait is.
Ilyen alkat volt.
Kiderült, hogy Bruce Koklich a múltban számtalanszor hívott randira nőket,
durva megjegyzéseket tett,
nőket fogdosott és egyebek.
Ez persze egy házasságban problémát jelent.
Házasemberként is csajozott.
Jana tudott egy részéről.
Azt nem tudjuk, Jana mit gondolt erről,
de azt igen, hogy igyekezett fejleszteni magát,
szeretett volna függetlenebbé válni,
hogy egyedül is elboldoguljon, ha úgy akarja.
Új életet szeretett volna, valami mást.
Azt hiszem, válással fenyegethette Bruce-t.
El tudom képzelni, hogy Bruce nem kezelte volna jól a helyzetet,
ha Jana ilyesmit szól: „Végeztünk, te nem azt akarod, amit én!”
Bruce nagyon ambiciózus, pénzhajhász és célközpontú ember volt.
Válás esetén mindenben fele-fele arányban osztoztak volna.
Tényleg úgy hiszem, hogy ő ölte meg, a pénz miatt.
Egyszerűen nem akart lemondani a pénzről.
Megtudtuk, hogy az életbiztosításuk fejenként 1 000 000 dollár értékű volt.
Janát valószínűleg anyagi haszonszerzés céljából ölték meg.
Idő közben beszéltünk néhány szomszéddal, akik említették,
hogy szombat hajnalban
egy férfi és egy nő veszekedését hallhatták.
Mások ezt úgy jellemezték, hogy nehéz bútorok tologatását hallották.
Minden részlettel egyre világosabbá vált az összkép.
2001 OKTÓBERE – JANA ELTŰNÉSE: KÉT HÓNAP
Hívás érkezett egy szemtanútól,
aki fehér Pathfindernek tűnő autót látott
a Signal Hill-i California Street egyik háza előtt.
Nem volt biztos benne, hogy Jana autója.
Egy illető azt állította, látta ott parkolni az autót
az eltűnés bejelentését megelőző vasárnapon.
AUGUSZTUS 19. – LÁTTÁK A FEHÉR PATHFINDERT
Benézett az ablakon, fehér bőrű ember látott fehér ingben.
Csak üldögélt ott a sikátorban,
és ez szemet szúrt a bejelentőnek.
A seriffhivatalnál felmerült a kérdés: „Bruce tehette?”
Három lapot fűztünk egy mappába, mindegyiken hat-hat személy fényképével.
Az egyik csoportban Bruce is szerepelt, egy másikban Dean, a személyi edző,
a harmadikban pedig az üzlettárs, Chris Botosan.
A tanú mindhármat megnézte,
majd kiválasztotta azt a képet,
amellyel Bruce-t azonosította az autóban ülő személyként.
Ez Bruce-t ahhoz a környékhez kötötte azon a vasárnapon,
amelyet állítása szerint otthon töltött, kettesben a feleségével.
Bruce azt akarta, hogy mást vádoljanak a felesége eltűnéséért,
és úgy tűnt, szándékosan elvitte a nő autóját,
egy nagyon szegény környéken hagyta azt
gyújtáskapcsolóban hagyott kulccsal, lehúzott ablakokkal…
abban a reményben, hogy valaki elviszi a kocsit,
és úgy fog tűnni, mintha Jana emberrablás vagy autórablás áldozatává vált volna.
Signal Hill Long Beach-től északra fekszik.
Koklich-ék néhány társasháza ezen a környéken volt.
Signal Hills-i lakosoktól azt az információt kaptuk,
hogy láttak Jana autójába ülni néhány környékbeli gyerekeket,
akik azzal kocsikáztak a környéken,
majd beparkoltak vele egy garázsba.
Ez nem csak számunkra tette nyilvánvalóvá a helyzetet,
hanem Jana rokonai és barátai számára is,
akik így elkezdtek gyanakodni Bruce-ra.
Addig bíztam Bruce-ban, nem volt okom arra,
hogy ne higgyek el mindent, amit nekünk mond.
Ezután mindenre más szemmel kellett néznem:
„A bizalmam alaptalan volt?”
„Lehet, hogy nagyon másról van szó, mint amit Bruce állít?”
„Van egy olyan oldala, amelyet nem ismerek,
amit nem is feltételeztem róla?”
Kronológiai sorrendbe helyeztük augusztus 18. és 19. történéseit.
Bruce szerint Jana fél egy körül ért haza a koncertről.
AUGUSZTUS 18. 00:30 – JANA HAZATÉR
Szombaton kora reggel a szomszédaik
egy férfi és egy nő veszekedését hallották.
AUGUSZTUS 18. 5.30 – VESZEKEDÉS
Mikor a detektívek olyasmiket kérdeztek Bruce-tól,
mint például, hogy hol jártak a hétvégén,
Bruce azt válaszolta:
„Szombaton olvastunk, tévét néztünk.”
„Vasárnap sétáltunk és a környékbeliekkel beszélgettünk.”
A nyomozók kérdésére a szomszédok azt felelték:
„Egyáltalán nem láttuk őket!”
Bruce folyton faggatózott náluk:
„Ugye emlékeztek, hogy beszéltem veletek vasárnap? Emlékeztek rá?”
Erre ők: „Nem, nem emlékszünk!”
Bruce állításaiból semmit sem sikerült megerősítenünk.
Arra sem emlékezett, mit viseltek.
Bruce Koklich vetette fel azt az ötletet,
hogy Janának van egy rosszakarója.
Folyamatosan ő irányította a nyomozást, már a kezdetektől.
Felvetette, hogy autórablás vagy emberrablás történt,
vagy az a férfi követett el valamit, aki üzenetet hagyott.
Ki kellett vizsgálni mindegyiket, és ezt meg is tettük,
de végül az összeset kizártuk.
Bruce-nak volt indítéka. Igazából csak Bruce-nak volt!
Bruce-nak rengeteg haszna származhatott Jana halálából:
az esetleges egymillió dolláros életbiztosítás,
az a sok ingatlan
és a gyönyörű otthonuk, közvetlenül egy golfpályán.
Ha sikerül elkerülnie a válást, mindez egyedül az övé lehet.
A rendőrség az ügy gyanúsítottjának tekinti önt?
Nem tudok róla.
Mindent megteszek, hogy visszakapjam a feleségemet!
Bruce a gyász egyetlen jelét sem mutatta.
Eltűnt a felesége, de ő eljárogatott, hogy nőkkel ismerkedjen
és szexuális kapcsolatot létesítsen velük!
Úgy tűnt, Bruce egyedülálló akart lenni.
Arra vágyott, hogy ingatlanmogul legyen, sok pénzzel és ingatlannal bírjon,
Jana pedig az útjában állt.
Meg akart szabadulni a feleségétől, ezért előállt egy tervvel, és megölte őt.
Úgy vélem, Bruce szombat hajnalban ölte meg a feleségét.
Bruce a lepedőbe csavarta a nő testét a párnahuzattal vagy a törölközővel,
majd holttestet a Pathfinder csomagterébe tette,
a kocsi ekkor a garázsban volt.
Az autóban talált vérmennyiségből ítélve
kiürülhettek a belek.
A bomlásnak indult test kiüríti a nedveit.
Felmerül a kérdés,
hogy Bruce vajon a testet szombaton és vasárnap is a garázsban tartotta-e.
KOKLICH-HÁZ
Ezután elszállította a holttestet,
kidobta valahol az otthonuk és Signal Hill között…
AZ AUTÓ MEGTALÁLÁSÁNAK HELYE
…mert vasárnap este a Pathfindert Signal Hillben látták,
és ő ült a sofőrülésen.
OLAJMEZŐK
Ezután gyalog tette meg az utat a Lakewood-i otthonáig.
KOKLICH-HÁZ
Az egész csapat remek munkát végzett
az egyéb lehetőségek kizárásával.
Minden szál Bruce Koklich-hoz vezetett.
Ez a megannyi jelentős terhelő bizonyíték együttesen
elég volt a kerületi ügyésznek az elfogatóparancs kiadásához.
LETARTÓZTATTAK EGY FÉRFIT AZ ELTŰNT FELESÉG MEGÖLÉSÉÉRT
2002. JANUÁR 30. – JANA ELTŰNÉSE: NÉGY HÓNAP
Mikor megtudtuk, hogy Bruce-t letartóztatták Jana megöléséért,
a feleségemnek és nekem végre minden apró részlet a helyére került.
Nagyon elszomorított minket a gondolat,
hogy Bruce-nak valóban köze volt ehhez.
Rengeteg közvetett bizonyíték utal arra, hogy Bruce nem ártatlan.
Azt gondoltam: „Nagyszerű,
a börtönben várja meg a tárgyalást!”
Atyaég, mekkorát tévedtem!
Kiengedték 1 000 000 dolláros óvadékért.
Szeretem a feleségemet, remélem, hogy megtalálják!
Teljesen őszintén vallom, hogy nem vagyok bűnös!
2003. FEBRUÁR 18 – KEZDETÉT VESZI A TÁRGYALÁS
Hosszú hónapok múlva, közel egy év után elérkezett a tárgyalás.
Ahhoz, hogy bűnösnek találják, bizonyítanunk kellett,
hogy ő maga okozta a nő eltűnését azzal, hogy megölte.
Ám problémát jelentett, hogy hiányzott a legjobb bizonyíték, a holttest.
A holttest keresése még folyamatban van.
Ez az ügy mindannyiunk számára kijózanító volt,
mert „holttest nélküli ügy” igazából nem létezik.
Nem sok hasonló esetben hozhattak ítéletet.
Elakadtunk a közvetett bizonyítékoknál.
Hatalmas feladat az ügyész számára, hogy mind a 12 esküdtet meggyőzze arról,
hogy minden kétség kizárható,
mivel a „holttest nélküli” ügyeknél mindig van kétség.
Janának 1 000 000 dollár értékben volt életbiztosítása,
Bruce pedig biztosítási összegre lehetett jogosult.
Az ügyésznek bizonyítania kellett, hogy anyagi indíték vezérelte.
Az ügyész sok jó tanúval rendelkezett,
akik tanúskodni akartak Jana ügyében.
Kötelességemnek éreztem, hogy megtegyem.
A világ legtüneményesebb asszonya volt,
nem ezt érdemli!
Ráadásul Bruce egyáltalán nem tűnt idegesnek.
Bruce tanúskodni akart, ami elég meglepő volt.
Ha a vádlott tanúvallomást tesz, azzal legtöbbször
többet árt az ügyének, mint amennyit használ.
A védelem azonban erős érveket hozott fel.
Egyáltalán nincs indíték…
VÉDŐÜGYVÉD
…sem személyes indíték kettejük között, sem az itt sugallt anyagi érdek.
Bruce Koklich a tanúvallomása szerint jó kapcsolatot ápolt a feleségével.
Az ügyvédei kihelyezték a pár nyaralási fotóit.
Az esküdtek láthatták a születésnapi és az évfordulós képeslapokat is,
amelyeket a házasságuk során váltottak.
Más képet festettek a történtekről.
A kérdés az volt: „Az esküdtszék beveszi?”
Nyomozóként mindig az az érzésed:
„Összeraktam a képet, most ítéletet mondanak róla.
Elég, ha csak egy embernek nem tetszik!”
Ennyin múlik az ügy!
A bizonyítékok bemutatása után
a bíró felolvasta az utasításokat az esküdtszéknek,
és az esküdtek a tárgyalóba vonultak megvitatni az ügyet.
Eltelt egy nap, és semmi sem történt.
Eltelt még egy, majd még egy, és így tovább.
Ha ez tovább tart egy-két napnál, máris aggódok.
Az esküdtszék hat napig tanácskozott ezen az ügyön.
Hét esküdt bűnösnek találta, öt pedig nem.
Nem tudtak egyhangú ítéletet hozni.
A bíró érvénytelennek nyilvánította a pert az esküdtszék határozatképtelenségével.
MEGHIÚSULT A FÉRJ ELLENI EMBERÖLÉSI PER
Ezt nehéz volt megemészteni,
főleg abban a tudatban, hogy heten hittek a felmutatott bizonyítékoknak.
El sem hittem, hogy Bruce megúszta!
Megölte Janát, és csak úgy kisétált!
A kerületi ügyészségnek górcső alá kellett venni az aktát,
majd úgy döntöttek, újra megpróbálhatjuk,
de másfelől kellett megközelítenünk.
2003. OKTÓBER – 8 HÓNAPPAL KÉSŐBB
Arra kértek, hogy szálljak be, készítsek szemléltető eszközt a bizonyítékokról,
amellyel egyetlen dián mutatható be az összes közvetett bizonyíték.
Legyenek ábrák…
HIÁNYZÓ TÁRGYAK
…ne hangsúlyozzuk, hogy Janát az életbiztosításért ölték meg,
koncentráljunk a kronológiai sorrendre.
Az ágyneműre, az autó elhelyezésére.
Mindez Bruce bűnösségére utalt.
AZ ESKÜDTSZÉK ELŐTT A FÉRJ MÁSODIK GYILKOSSÁGI PERE
Amikor a tárgyalás végén az esküdtek bementek tanácskozni,
jó érzésem volt.
Az esküdtszék csupán hét órán át ülésezett, kevesebb mint fél napig.
Ezután jelezték, hogy ítéletet hoztak.
Előálltak az esküdtek, felolvasták az esküdtszék ítéletét.
Bruce Koklich bűnösnek találtatott!
KOKLICH BŰNÖS A FELESÉGE MEGÖLÉSÉBEN
Emlékszem, ott ültem és sírtam.
Ez feltette az i-re a pontot!
Végre megemlékezést rendezhetünk Janának!
JANA ANYJA
Bár sikerült volna beismertetnünk Bruce-szal, hogy mit tett Janával!
Az elkövetőknek is van családja, és nekik…
nem marad más, mint a csalódás és a szégyen.
Jana teljesen értelmetlen halált halt.
Különösen kétségbeejtő az, hogy nem tudhatjuk, hol van a holtteste,
amellyel a végső búcsú vigaszában lehetne részünk.
JANA MOSTOHAANYJA
Bruce! Eltüntetted a szerető feleséged!
Elvettél mindent, ami Jana volt vagy lehetett volna!
Elvetted valakinek a lányát, unokahúgát, unokatestvérét!
Elvetted az apjától az élni akarást és az egyetlen vigaszt, amije csak volt!
Az állami börtönrendszerben tölti le
a törvényben előírt, 15 évtől életfogytiglanig terjedő börtönbüntetését.
Amikor a bíró kimondta Bruce ítéletét,
Bruce megfordult, rám nézett, és azt mondta: „Ne aggódj, megleszek!”
Ezután megbilincselték, és elvezették.
Ő egy öntelt manipulátor.
Azt hitte, valahogyan kihízelegheti magát ebből a helyzetből,
de nem jött össze neki!
Bruce-nak nem sikerült túljárnia az állhatatos gyilkossági nyomozók eszén!
Óriási büszkeség a gyilkosságiaknál dolgozni.
Ha kapsz egy ügyet, megoldod. Nem engeded el!
Bár továbbra is beszélek Bruce-szal,
nincs bennem részvét iránta vagy a helyzete iránt.
Ettől még nem büntethetem jobban, mint amennyire bűnhődik.
Jana iránt viszont valóban részvétet érzek, a szülei iránt is,
hisz nem tudták, mi történt a lányukkal.
Olyan szomorúak, és ettől a szívem szakad meg!
Minden egyes nap hiányolom Janát!
Még mindig fáj.
Szeretetre méltó ember volt!
Igen, rettentően hiányzik!
Elnézést kérek!
Az, hogy megoldhattam ezt a feladványt,
majd bíróságra vihettem, hogy 12 ember foglalkozzon vele,
és egyhangúlag egyetértsen
azzal, amit a csapatommal kiderítettünk,
az nagyon hálás dolog!
Utólag visszatekintve,
most, hogy már nem vagyok gyilkossági nyomozó…
Még csak 32 napja vagyok nyugdíjas, szóval ez elég…
Még 42 év után sem fér a fejembe!
Igen, nagyon lehangolt, mikor ott hagytam a gyilkossági irodát.
Mintha a családom lett volna.
Hiányzik az izgalom, az esetek megoldásával járó kihívás,
szóval átgondoltam: egy év múlva muszáj visszamennem!
Nem bírtam nyugdíjba menni!
Bőgtem!
Hát igen. Egyszerűen annyira…
annyira felzaklatott a távozás, nem tudtam megbarátkozni vele!
Karen Shonka nyugdíjba vonult, de úgy döntött, ismét munkába áll.
Munkamániás.
A lökött csaj visszament!
Azoknak, akiket felvesznek a Seriffhivatal Gyilkossági Irodájába,
csekély százaléka marad mondjuk egy évtizednél tovább.
Nem akármilyen ember képes arra,
hogy megküzdjön azzal a traumával, amivel mi.
Nincs még egy olyan munka, mint a miénk,
mint amilyen a bűnüldözés vagy azon belül a gyilkossági nyomozás.
Azt hiszem, ez tesz minket egy családdá.
Ne felejtsük el, a teremben különböző ideológiák,
vallások, rasszok találkoznak,
ha úgy tetszik, különböző politikai pártok szimpatizánsai,
de mind összefogtok…
LOS ANGELES-I SERIFFI HIVATAL (LASD)
…a feladat érdekében!
Apró része voltál valami sokkal nagyobbnak!
Kurva nagy felelősség terheli a válladat,
- de azért király, nem? - Az.
Megjelensz, és te vagy a fejes, a nagymenő!
Ha egy dolgot kéne kiemelnem, ami hiányzik, azok a munkatársaim,
a közös élmények,
a komolyság ideje és a szórakozás ideje.
Legbelül mindig zsaru maradsz, mindig nyomozó leszel!
Ha vissza kéne mennem az időben, újrakezdenem 25–30 évesként,
tudva, hogy ilyen lesz a következő 35 évem,
nem változtatnék egy árva dolgon se, egyetlen egyen se!
Semmin se változtatnék. Életem legszebb kalandja volt!
A feliratot fordította: Poór Anikó zebb kalandja volt!